

Rīgas bērnu un jauniešu centrs "Auseklis"

Silciema iela 3, Rīga, LV-1024, tālrunis 67181083, e‑pasts: bjcauseklis@riga.lv

NOLIKUMS

Rīgā

|  |  |  |
| --- | --- | --- |
| 23.04.2025. |  | Nr. RBJCA-25-9-nos |

**Rīgas bērnu un jauniešu centra “Auseklis” sacensības trases automodelismā iesācējiem "Ausekļa kauss 2025"**

**I. Vispārīgie jautājumi**

1. Šis nolikums nosaka kārtību, kādā norisinās Rīgas bērnu un jauniešu centra “Auseklis” sacensības trases automodelismā iesācējiem "Ausekļa kauss 2025" (turpmāk –Sacensības).
2. Sacensību mērķis ir attīstīt skolēnu individuālās kompetences tehniskās jaunrades jomā un veicināt interesi par inženiertehniskajām profesijām.
3. Sacensību uzdevums ir pilnveidot bērnu un jauniešu vispārējās un speciālās tehniskās zināšanas un prasmes. Profesionāli novērtēt bērnu un jauniešu prasmes un iemaņas trases automodelismā.
4. Sacensības organizē Rīgas bērnu un jauniešu centrs “Auseklis” (turpmāk – Iestāde) sadarbībā ar Rīgas valstspilsētas pašvaldības Izglītības, kultūras un sporta departamenta Sporta un jaunatnes pārvaldi(turpmāk kopā Organizatori)*.*
5. Iestāde ir atbildīga par dalībnieku drošību saskaņā ar Ministru kabineta noteikumu prasībām, kādas jānodrošina izglītības iestādēs un to organizētajos pasākumos. Ārkārtas situācijas gadījumos rīkojas atbilstoši Departamenta noteiktajai kārtībai.
6. Atbildīgā persona par Sacensību norisi Rīgas bērnu un jauniešu centra “Auseklis” trases automodelisma pulciņa skolotājs Kristaps Vladimirovs, [kvladimirovs2@edu.riga.lv](mailto:kvladimirovs2@edu.riga.lv), 26604899.

**II. Sacensību norises vieta un laiks**

1. Sacensības notiek **2025.gada 13. un 14.maijā no plkst. 15:00 līdz 21:00.**
2. Sacensības notiek Rīgas bērnu un jauniešu centra “Auseklis” telpās, Silciema ielā 3, Rīgāun to sākums ir plkst. 15:00.
3. Sacensību nolikums un informācija parSacensībām tiek publicēta Rīgas Interešu izglītības metodiskā centra tīmekļvietnē [www.intereses.lv](http://www.intereses.lv) un Iestādes tīmekļvietnē [www.ikauseklis.lv](http://www.ikauseklis.lv).

**III. Sacensību dalībnieki,programma un nosacījumi**

1. Sacensībās var piedalīties bērni un jaunieši vecumā līdz 19 gadiem (ieskaitot) (turpmāk – Dalībnieki).
2. Sacensības tiek organizētasšādām vecuma grupām un šādās kategorijās:
   1. ”Parma” un “Parma debitanti” klasē līdz 14 gadiem ieskaitot
   2. “PR-24” klasē līdz 19 gadiem ieskaitot
   3. “PR-32/ES32” klasē līdz 19 gadiem ieskaitot
   4. “Open-12” klasē līdz 19 gadiem ieskaitot
3. Sacensības notiek saskaņā ar nolikumu.
4. Sacensību dalībnieku inventāram jāatbilst tehnisko prasību nolikumā noteiktajām tehniskajām prasībām (skatīt ***1.pielikumu*** “Tehniskās prasības un noteikumi”).

**IV. Dalībnieku pieteikšana Sacensībām**

1. Pieteikumu dalībai Sacensībās (pielikums) iesniedz elektroniski,nosūtot Iestādes trases automodelisma pulciņa skolotājam Kristapam Vladimirovam uz e-pastu: [kvladimirovs2@edu.riga.lv](mailto:kvladimirovs2@edu.riga.lv) līdz 2024.gada 13.maija plkst. 14:59.
2. Komandas pārstāvja/izglītības iestādes vadītāja apstiprinātu pieteikumu jāiesniedz līdz 2024.gada 13.maija plkst. 14:59 e-pastā [kvladimirovs2@edu.riga.lv](mailto:kvladimirovs2@edu.riga.lv), adresējot to Rīgas bērnu un jauniešu centra trases automodelisma pulciņa skolotājam Kristapam Vladimirovam, brīvā elektroniskā formātā.
3. Katrs pilngadīgais Dalībnieks ir personīgi atbildīgs par sava veselības stāvokļa atbilstību Sacensībām, izvērtējot to sadarbībā pedagogu. Nepilngadīgā Dalībnieka veselības stāvokļa atbilstību Sacensībām izvērtē pedagogs sadarbībā ar Dalībnieka vecākiem

vai

Ja Dalībnieku Sacensībām pieteikusi izglītības iestāde, tad Sacensību Dalībnieka veselības atbilstību Sacensībām apstiprina izglītības iestādes vadītājs/komandas pārstāvis.

1. Sacensību Dalībniekiem līdzi jābūt personu apliecinošiem dokumentam, piemēram, pase, personas apliecība, skolēna apliecība vai skolēna karte, kas pēc tiesneša pieprasījuma ir jāuzrāda.

1. Sacensību izdevumus, kas saistīti ar Sacensību dalībnieku un to pavadošo personu ceļa, naktsmītņu, ēdināšanas vai citiem izdevumiem, apmaksā Sacensību dalībnieks vai viņa pārstāvētā organizācija/izglītības iestāde.

**V. Sacensību uzvarētāju apbalvošana**

1. Sacensībās tiek apbalvoti pirmo sešu vietu ieguvēji attiecīgajā modeļu klasē.
2. Sacensību godalgoto vietu ieguvēji (katras modeļu klases pirmo trīs vietu ieguvēji (“Parma” un “Parma debitanti” dalīti atsevišķās kategorijās) tiek apbalvoti ar Iestādes piemiņas kausiem, diplomiem un balvām.
3. Informācija par Sacensību rezultātiem 2025. gada 20.maijā tiek publicēta Iestādes tīmekļvietnē www.ikauseklis.lv un Rīgas Interešu izglītības metodiskā centra – [www.intereses.lv](http://www.intereses.lv).

**VI. Dalībnieka personas datu aizsardzības noteikumi**

1. Personas datu apstrādes tiesiskais pamats ir Izglītības likuma 17.panta pirmā daļa, 18.panta otrās daļas 12. un 13.punkts, Eiropas Parlamenta un Padomes 2016.gada 27.aprīļa regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ direktīvu 95/46/EK (Vispārīgā datu aizsardzības regula) 6.panta pirmās daļas e. punkts.
2. Papildu informācija par personas datu apstrādi pieejama Departamenta tīmekļvietnē https://iksd.riga.lv/lv/rd-iksd/Personas-datu-apstrade.
3. Nolikumā noteikto mērķu sasniegšanai un Sacensību publicitātes nodrošināšanai, tiks veikta Dalībnieku fotografēšana un video ierakstīšana, un pasākuma laikā iegūtās fotogrāfijas un veiktie videoieraksti var tikt izvietoti Rīgas valstspilsētas pašvaldības sociālā tīkla Facebook kontā, Iestādes Facebook kontā, Iestādes tīmekļvietnē, Iestādes Instagram kontā, tīmekļvietnēs iksd.riga.lv, intereses.lv, www.ikauseklis.lv. Rīgas valstspilsētas pašvaldības uzņemtie attēli ir pieejami https://www.flickr.com/photos/103426396@N05/albums/with/72177720312212706).
4. Organizatori neuzņemas atbildību par trešo personu foto un/vai video uzņemšanu un to izmantošanu.
5. Dalībniekam/Dalībnieka likumiskajam pārstāvim ir tiesības lūgt neveikt un iebilst fotogrāfiju un videoierakstu veikšanai un publicēšanai, nosūtot savu lūgumu uz Iestādes – pasākuma organizatora e-pasta adresi bjcauseklis@riga.lv, norādot Dalībnieka identificējošu informāciju (piemēram, fotografēšanas laiku un izskatu raksturojošu informāciju).
6. Nepilngadīgā Dalībnieka fotografēšana un filmēšana, kā arī Dalībnieka personas datu publiskošana tiks veikta ar Dalībnieka likumiskā pārstāvja piekrišanu ***(2.pielikums)***. Piekrišana jāiesniedz Sacensību dienā vai elektroniski parakstīta jānosūta kopā ar pieteikumu Sacensībām uz e-pastu: [kvladimirovs2@edu.riga.lv](mailto:kvladimirovs2@edu.riga.lv) .
7. Dalībnieks/Dalībnieka likumiskais pārstāvis/pedagogs atbild par precīzu Dalībnieka datu iesniegšanu Iestādei – pasākuma organizatoram. Trešās personas nav tiesīgas iesniegt Dalībnieku datus un tas var tikt uzskatīts par tiesību aktu pārkāpumu.

*1.pielikums*

Rīgas bērnu un jauniešu centra “Auseklis” nolikumam

“Rīgas bērnu un jauniešu centra “Auseklis”

sacensības trases automodelismā iesācējiem

"Ausekļa kauss 2025"”

**TEHNISKĀS PRASĪBAS UN NOTEIKUMI**

**Tehniskās prasības**

**“Parma” un “Parma debitanti”**

**Šasija pašizgatavota:**

* Šasija jābūt pašizgatavota no mīkstā tērauda (materiāls nedrīkst būt rūdīts)
* Aizliegts lietot lodīšu gultņus
* Šasijai jābūt diviem priekšējiem riteņiem šasijas priekšējā daļā
* Šasijai jābūt aprīkotai ar resno asi (1/8 = 3.16mm) un rupjo zobratu

**Riepas:**

* Lietot tikai sarkanas, no loksnes presētas riepas (krasa var mainīties, tikai ne melnas)

**Virsbūve**

* Jebkura vieglā automobiļa kopija mērogā 1/24
* Virsbūvei, skatā no augšas pilnībā jānosedz visi modeļa šasijas elementi
* Virsbūvei ir jābūt salonam, kurā atrodas stūre, pilota kopija 3 dimensijas ar ķiveri un drošības jostās automašīnas oriģinālajā vietā
* Caur automašīnas stiklojumu nedrīkst būt redzama šasija
* Visiem oriģinālajiem stikliem jābūt caurspīdīgiem
* No sāniem jābūt redzamiem priekšējiem riteņiem

**Motori**

* Atļauti tikai šādi, rūpnieciski izgatavoti motori:
* Parma 16D, Parma Super 16D, Parma 16D Death Star, Proslot Speed FX S16D
* Motoram atļauts mainīt ogles
* Motoram aizliegts izmantot lodīšu gultņus
* Rotora vijumiem jābūt rūpnieciski oriģināli izgatavotiem
* Aizliegts mainīt kolektoru vai izmainīt (pārtīt) rotora vijumus

**Modeļa ierobežojošie izmēri. kas tiek pārbaudīti tehniskajā komisijā**

* Modeļa maksimālais platums - 85 mm
* Modeļa aizmugures antispārna maksimālais augstums - 40 mm
* Aizmugurējās ass diametrs - 3,16 mm

**“PR-32/ES-32”**

**Šasija rūpnieciski izgatavota:**

* Šasija - Parma lnt 32
* Aizliegts lietot lodīšu gultņus
* Šasijai jābūt aprīkotai ar tievo asi un smalko zobratu

**Drīkst izmantot pašizgatavotu šasiju vai ES-32 šasiju, kura atbilst esošās klases parametriem!**

Piedaloties ar ES-32 šasiju, attiecībā uz modeļa tehniskajiem parametriem, tiek piemērotas tehniskās prasības atbilstoši Starptautiskās trases automodelisma asociācijas (**ISRA**) atzītajam nolikumam.

**Aizliegts:**

* Izmainīt šasijas konstrukciju
* Izmantot svinu stabilitātes uzlabošanai

**Atļauts:**

* Priekšējās ass lodējums
* Vadu stiprinājums pie šasijas

**Riepas**

* Lietot tikai sarkanas, no loksnes presētas riepas (krāsa var mainīties, tikai ne melnas)
* Braucot ar ES-32 šasiju atļauts lietot arī melnās riepas

**Virsbūve**

* lnterpid #8424
* Porsche 911 GT1 #6200P
* Jebkura tipa ES-32 klases virsbūve
* Priekšējam vadītāja stiklam jābūt caurspīdīgam (neattiecas uz ES-32 virsbūvēm)

**Motori**

* Motoram atļauts mainīt ogles, uzstādīt šuntvadus, izolēt atsperes
* Rotora vijumiem jābūt rūpnieciski izgatavotiem
* Aizliegts mainīt kolektoru vai izmainīt (pārtīt) rotora vijumus

**Modeļa ierobežojošie izmēri:**

* Modeļa maksimālais platums - 64 mm
* Modeļa maksimālais antispārna augstums - 35 mm
* Modeļa maksimālais platums PR-32 klsē - 75 mm

**,,PR-24"**

**Šasija**

Atļautas šādas, rūpnieciski izgatavotas šasijas:

* Mosetti Patriot,
* Mosetti Titan
* Champion Turbo Flex
* JK C43 Aeolos
* JKx25,
* JKC26
* Šasijai jābūt aprīkotai ar tievo asi (3/32"=2.36mm) un smalko zobratu

**Aizliegts:**

* Lietot lodīšu gultņus
* Izmainīt šasijas konstrukciju
* Lietot pašizgatavotu šasiju
* Pirms braukšanas ķīmiski apstrādāt riepas, tai skaita ieziest ar riepu smēru

**Atļauts:**

* Lodēts aizmugures tilta ,,U” veida pastiprinājums, kas nav augstāks par aizmugures
* ass līniju.
* Priekšējās ass lodējums
* Motora lodējums
* Citi lodējumi, pastiprinājumi, izgriezumi un tml. Aizliegti.
* Šasijai jābūt diviem priekšējiem riteņiem, šasijas oriģinālajās vietās

**Virsbūve**

* Jebkura ISRA apstiprināta PR24 salona virsbūve
* Virsbūvei, skatā no augšas pilnībā jānosedz visi modeļa šasijas elementi
* Virsbūvei ir jābūt salonam, kurā atrodas stūre, pilota kopija 3 dimensijas ar ķiveri un drošības jostām automašīnas oriģinālajā vietā
* Caur automašīnas stiklojumu nedrīkst būt redzama šasija
* Visiem oriģinālajiem stikliem jābūt caurspīdīgiem
* No sāniem jābūt redzamiem priekšējiem riteņiem

**Motori**

* 12.grupas ferīta magnētu motors
* Motoram ir atļauts mainīt ogles, uzstādīt šuntvadus, izolēt atsperes, uzstādīt lodīšu gultņus
* Rotora vijumiem jābūt rūpnieciski oriģināli izgatavotiem
* Aizliegts mainīt kolektoru vai mainīt (pārtīt) rotora vijumus

**Modeļa ierobežojošie izmēri kuri tiek pārbaudīti tehniskajā komisijā**

* Modeļa maksimālais platums - 83 mm
* Modeļa aizmugures antispārna maksimālais augstums - 35 mm
* Maksimālais aizmugurēja riteņa platums - 20.7 mm
* Aizmugurējās ass diametrs - 2.36 mm

**“Open-16”**

**Šasija**

* Rūpnieciski izgatavota
* Šasija drīkst būt pašizgatavota

**Aizliegts:**

* Izmainīt šasijas konstrukciju

**Atļauts:**

* Lietot lodīšu gultņus
* Motora lodējums
* Šasijai jābūt diviem priekšējiem riteņiem, šasijas oriģinālajās vietās

**Virsbūve**

* Audi, Bentley, Lola, Magnum, jebkura tipa ES 1/24 virsbūve
* Virsbūvei, skatā no augšas pilnībā jānosedz visi modeļa šasijas elementi
* Virsbūvei ir jābūt salonam, kurā atrodas stūre, pilota kopija 3 dimensijas ar ķiveri
* drošības jostām automašīnas oriģinālajā vietā
* Caur automašīnas stiklojumu nedrīkst būt redzama šasija
* Visiem oriģinālajiem stikliem jābūt caurspīdīgiem
* No sāniem jābūt redzamiem priekšējiem riteņiem

**Motori**

* 16.grupas ferīta magnētu motors (atļauti arī ,,outlaw’’ motori)
* Rotors: S16D, X-16, jebkura tipa 16. grupas rotors
* Motoram ir atļauts mainīt ogles, uzstādīt šuntvadus, izolēt atsperes, uzstādīt lodīšu
* gultņus
* Rotora vijumiem jābūt rūpnieciski oriģināli izgatavotiem
* Aizliegts mainīt kolektoru vai mainīt (pārtīt) rotora vijumus

**Modeļa ierobežojošie izmēri, kas tiek pārbaudīti tehniskajā komisijā**

* Modeļa maksimālais platums – 83 mm
* Modeļa aizmugures antispārna maksimālais augstums – 40 mm
* Maksimālais aizmugurējā riteņa platums – 20,7 mm
* Aizmugurējās ass diametrs – 2,36 mm

**NOTEIKUMI**

**Atļauts izmantot elektroniskās pultis!**

**Sacensību norise**

* Sacensību sākums plkst: 14.00, trases automodelisma telpās.
* ,,Parma" un “Parma debitanti” klasē sacensību dalībniekiem jāveic 2 minūšu braucieni pa visiem celiņiem.
* ,,PR-24” klasē dalībniekiem jāveic 3 minēšu braucieni pa visiem celiņiem.
* ,,ES-32/PR-32" klasē dalībniekiem jāveic 2 minūšu braucieni pa visiem celiņiem.
* ,,OPEN-16" klasē dalībniekiem jāveic 2 minūšu braucieni pa visiem celiņiem.

**Uzvarētāju noteikšana**

Uzvarētājus katrā klasē nosaka pēc maksimāli nobrauktā apļu un apļa desmitdaļu skaita.

**Sacensību vadība**

Sacensības vada 2 galvenie tiesneši:

* Norises vietas, pulciņa vadītājs un pieaicināts pulciņa vadītājs.

Par trases sagatavošanu pirms sacensībām ir atbildīgs iestādes pulciņa vadītājs, atbilstoši konkrētajai trasei kurā notiek sacensības. Trasei pirms sacensībām ir jābūt nomazgātai, celiņiem izsūktiem ar putekļsūcēju un trases virsmai uzpūstai ar "Koford medium tire bite" vai Parma smēru.

Galvenie tiesneši nodrošina tehnisko komisiju, trases tiesnesi utt. Mehāniķu sastāvu un izvietojumu nosaka trases tiesnesis, kurš apkalpo datoru. Datora izdrukātie rezultāti skaitās neoficiāli, ja tos nav apstiprinājuši galvenie tiesneši. Disciplīnas sporta ētikas pārkāpuma gadījumos galvenie tiesneši pieņem lēmumu.

Dalībnieks ar protestiem var vērsties tikai pie galvenajiem tiesnešiem, iesniedzot

tikai rakstisku protestu 10 minūšu laika pēc brauciena.

**Sodi par sacensību noteikumu neievērošanu:**

Bez iemesla ,,STOP" pirmo reizi brīdinājums, atkārtoti bez iemelsa “STOP” no kopējā rezultāta tiek atņemti 2 apļi no kopējās gala apļu kopsummas.

,,STOP” atļauts tikai sekojošos gadījumos:

1. Ja modelis izkritis uz trases taisnā posma.
2. Ja modelis izkritis zem trases tilta un mehāniķis nevar to aizsniegt.
3. Ja modelis izkritis trases iekšpusē uz grīdas.
4. Vienlaicīgi izkrīt 50% vai vairāk uz trases esošo modeļu.
5. Ja modelis iekritis vai ielikts svešā celiņā.

**Pievērst mehāniķa uzmanību atļauts tikai ar vārdu ,,AUTO".**

* Par citu izsaucienu lietošanu pirmoreiz – brīdinājums, atkārtoti mīnuss 10 apļi no kopējās gala apļu kopsummas.
* Mehāniķa neatrašanās savā vietā un pienākumu nepildīšanas gadījuma pirmo reizi tiek izteikts brīdinājums, atkārtoti - 5 apļi no kopējās gala apļu summas.
* Ja modelis nav sacensībām pienācīgi sagatavots un tas traucē citus dalībniekus, modeli var noņemt no trases.

Ja dalībnieks treniņu sacensību laikā neievēro sacensību, kultūras, ētikas un trases lietošanas noteikumus, viņš var tik izslēgts no piedalīšanās sacensībās.

*2.pielikums*

Rīgas bērnu un jauniešu centra “Auseklis” nolikumam

“Rīgas bērnu un jauniešu centra “Auseklis”

sacensības trases automodelismā iesācējiem

"Ausekļa kauss 2025"”

**Likumiskā pārstāvja piekrišana nepilngadīga bērna personas datu publiskošanai saistībā ar dalību Sacensībās**

|  |  |  |
| --- | --- | --- |
| EEs, |  | piekrītu mana bērna |
|  | (vārds, uzvārds) |  |
|  |  |  |
|  | (vārds, uzvārds) |  |
| *personas datu publiskošanai - fotogrāfiju un video izvietošanai Rīgas bērnu un jauniešu centra “Auseklis” sociālo tīklu kontos: Facebook* [*https://www.facebook.com/ikauseklis/, Instagram*](https://www.facebook.com/ikauseklis/,%20Instagram)[*https://www.instagram.com/rbjc\_auseklis/*](https://www.instagram.com/rbjc_auseklis/) *un tīmekļvietnēs:* [*http://www.ikauseklis.lv/*](http://www.ikauseklis.lv/) *,* [*www.iksd.riga.lv*](http://www.iksd.riga.lv) *,* [*www.intereses.lv*](http://www.intereses.lv) *.*  Esmu informēts/a, ka varu atsaukt savu piekrišanu personas datu publiskošanai, rakstot uz Rīgas bērnu un jauniešu centra “Auseklis” e-pastu [bjcauseklis@riga.lv](mailto:bjcauseklis@riga.lv) . Iestāde nodrošina attiecīgās personas datu dzēšanu vai aizklāšanu. | | |

|  |  |  |  |
| --- | --- | --- | --- |
| Datums: |  | Likumiskais pārstāvis: |  |
|  |  |  | (paraksts, vārds, uzvārds) |

|  |  |
| --- | --- |
| Rīgas bērnu un jauniešu centra "Auseklis" vadītājs/direktors (izglītības jomā) | V.Šibajevs |

|  |
| --- |
| Ļūļāka 67181083 |